Diari Oficial de la Generalitat Valenciana


Sumari del DOGV 4698, del 24-02-2004 (2004/1234)

Juí ordinari número 1.135/2002. Cèdula de notificació.
------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/1234


Organisme emissor
:   Jutjat de Primera Instància Número 25 de València

Tipus de document
:   Anunci

Juí ordinari número 1.135/2002. Cèdula de notificació. [2004/Q1234]
  
Part demandant: Denia 41 CP
  
Part demandada: Esteban Carpi Camaro i Pascual Laborda Hueso
  
Sobre: ordinaris
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 17/2004
  
Jutgessa que la dicta: Ana María Mestre Soro
  
Lloc: València
  
Data: 20 de gener de 2004
  
Part demandant: Denia 41 CP.
  
Advocat: Vicente Murillo Giner
  
Procuradora: Teresa García Carreño
  
Part demandada: Esteban Carpi Camaro i Pascual Laborda Hueso
  
Objecte del juí: ordinaris
  
Antecedents de fet
  
1. Que el procurador de la part actora, en la representació que va acreditar-ne, va presentar un escrit de demanda que per torn de repartiment va correspondre a este jutjat, en què adduïa els fets que consten en actuacions, i després d'al·legar els fonaments de dret que va estimar d'aplicació al cas, va acabar suplicant al jutjat que dictara sentència d'acord amb les seues peticions.
  
2. Que admesa a tràmit la demanda, es va citar a termini la part demandada, la qual no va comparéixer en les actuacions cosa per la qual se la va declarar en rebel·lia, i es va assenyalar la data per a la realització d'audiència prèvia i la realització de juí, amb el resultat que consta en les actuacions.
  
3. En la tramitació d'estes actuacions s'han observat totes les prescripcions legals.
  
Fonaments de dret
  
1. La quantitat objecte de reclamació en el present procediment tenia la seua base en l'obligació dels copropietaris en règim de propietat horitzontal de fer front a les despeses establides en l'article 9.1.e de la Llei de Propietat Horitzontal. Basa la seua pretensió la comunitat actora en la documental acompanyada a la demanda. Els demandats adopten la posició jurídica de rebel·lia.
  
2. De la prova practicada a instància de l'actora, ço és, la documental i la testifical de l'administrador de la comunitat demandant, resulten acreditats els extrems en què es basa la demanda i procedix dictar sentència condemnatòria.
  
3. Pel que fa als interessos serà d'aplicació l'establit en els articles 1.101 i 1.108 del Codi Civil.
  
4. Les costes han de ser imposades als demandats de conformitat amb l'article 394 de la Llei d'Enjudiciament Civil.
  
Decisió
  
Que amb l'estimació de la demanda interposada per la comunitat de propietaris del carrer de Dénia número 41, de València contra Esteban Carpi Camaro, Pascual Laborda Hueso i l'esposa d'este darrer anomenada Aurora, condemne estos demandats perquè paguen a l'actora la suma de 3.541,63 euros més els interessos legals des de la interpel·lació judicial i el pagament de les costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la LECn).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la LECn).
  
Esta és la sentència, que pronuncie, mane i firme.
  
Publicació: la sentència anterior va ser donada, llegida i publicada pel magistrat jutge que la va dictar, mentre estava fent ell mateix audiència pública el mateix dia de la data, de la qual jo, el secretari judicial, en done fe.
  
València, 20 de gener de 2004».
  
En atenció al desconeixement de l'actual domicili o residència de la part demandada, mitjançant la provisió de 21 de gener de 2004, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, que es lliurarà a la part actora per a portar a efecte la diligència de notificació sentència als demandats.